
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 424 
Σχετικά με τον τηλεπικοινωνιακό τερματικό εξοπλισμό σε 

συμμόρφωση με την οδηγία 91/263/ΕΟΚ, όπως αυτή 

τροποποιήθηκε με την οδηγία 93/68/ΕΟΚ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. τις διατάξεις του Αρθρου 4 του Ν. 1338/1983 
«Εφαρμογή του Κοινοτικού Δικαίου» (Α’ 34), όπως αντικα- 
ταστάθηκε με την παρ.4 του Αρθρου 6 του Ν. 1440/1984 
(Α’ 70) και τροποποιήθηκε σύμφωνα με το Αρθρο 31 του 
Ν.2076/1992 (ΑΊ 30), 

2. τις διατάξεις του δεύτερου Άρθρου του Ν.2077/92 
«Κύρωση της Συνθήκης για την Ευρωπαϊκή Ενωση» και 
των σχετικών Πρωτοκόλλων και Δηλώσεων που περιλαμ¬ 
βάνονται στην Τελική Πράξη (Α/136/92), 

3. τις διατάξεις του Άρθρου 27 του Νόμου 2081/1992 
(ΦΕΚ Α/154) με το οποίο προστέθηκε το Άρθρο 29Α στο 
Νόμο 1558/1985, 

4. το γεγονός ότι από την εφαρμογή αυτού του Προεδρι¬ 
κού Διατάγματος δεν δημιουργούνται δαπάνες σε βάρος 
του κρατικού προϋπολογισμού, 

5. την υπ’ αριθμ. 488/1995 γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Εθνικής Οικονομίας και του Υπουργού Μεταφορών και 
Επικοινωνιών, αποφασίζουμε: 

ΚΕΦΑΛΑΙΟ I 

ΠΕΔΙΟ ΕΦΑΡΜΟΓΗΣ ΔΙΑΘΕΣΗ ΣΤΗΝ ΑΓΟΡΑ 
ΚΑΙ ΕΛΕΥΘΕΡΗ ΚΥΚΛΟΦΟΡΙΑ 

Άρθρο 1 

Σκοπός του παρόντος Προεδρικού Διατάγματος είναι η 
προσαρμογή της ελληνικής νομοθεσίας προς τις διατάξεις 
της Οδηγίας 91/263/ΕΟΚ του Συμβουλίου της 29ης 
Απριλίου 1991, όπως αυτή τροποποιήθηκε με την Οδηγία 
93/68/ΕΟΚ του Συμβουλίου της 22ας Ιουλίου 1993. 

Άρθρο 2 

(Άρθρο 1 της Οδηγίας 91/263/ΕΟΚ) 

1. Το παρόν Προεδρικό Διάταγμα αφορά τους τηλεπι¬ 
κοινωνιακούς τερματικούς εξοπλισμούς. 


2. Κατα την έννοια του παρόντος ΠΔ νοούνται ως: 

- «δημόσιο τηλεπικοινωνιακό δίκτυο», η δημόσια υπο¬ 
δομή τηλεπικοινωνιών η οποία επιτρέπει τη μεταβίβαση 
σημάτων μεταξύ ορισμένων σημείων τερματισμού (απόλη¬ 
ξης) του δικτύου μέ (ενσύρματα) καλώδια, μέ μικροκύ¬ 
ματα, με οπτικά μέσα ή με άλλα ηλεκτρομαγνητικά μέσα. 

- «τερματικός εξοπλισμός», ο εξοπλισμός που προορί¬ 
ζεται να συνδεθεί με το δημόσιο τηλεπικοινωνιακό δίκτυο, 
δηλαδή: 

α) να συνδεθεί άμεσα με την απόληξη ενός δημοσίου 
τηλεπικοινωνιακού δικτύου ή 

β) να διασυνδεθεί (διασυνεργαστεί) με δημόσιο τηλεπι¬ 
κοινωνιακό δίκτυο μέσω άμεσης ή έμμεσης σύνδεσης με 
την απόληξη ενός δημοσίου τηλεπικοινωνιακού δικτύου 
με σκοπό την αποστολή, την επεξεργασία ή τη λήψη πλη¬ 
ροφοριών. 

Το σύστημα σύνδεσης μπορεί να είναι ενσύρματο, ρα- 
διοκυματικό, οπτικό ή άλλου είδους ηλεκτρομαγνητικά 
σύστημα. 

- «τεχνική προδιαγραφή», η προδιαγραφή που περιέχε- 
ται σε έγγραφο το οποίο καθορίζει τα απαιτούμενα χαρα¬ 
κτηριστικά ενός προϊόντος, όπως στάθμες ποιότητας, επί¬ 
δοση, ασφάλεια ή διαστάσεις, συμπεριλαμβανομένων και 
των απαιτήσεων που ισχύουν για το προϊόν όσον αφορά 
την ορολογία, τα σύμβολα, τις δοκιμές και τις μεθόδους 
δοκιμών, τη συσκευασία, τη σήμανση και την επισηματο- 
θέτηση. 

-«πρότυπο», η τεχνική προδιαγραφή η οποία έχει θε¬ 
σπιστεί από αναγνωρισμένο οργανισμό τυποποίησης, για 
επαναλαμβανόμενη ή συνεχή εφαρμογή, της οποίας η τή¬ 
ρηση δεν είναι υποχρεωτική. 

3. Ο προορισμός του εξοπλισμού πρέπει να δηλώνεται 
από τον κατασκευαστή ή τον προμηθευτή του εξοπλι¬ 
σμού. Ωστόσο, ο κατά την έννοια της παραγράφου 2 τερ¬ 
ματικός εξοπλισμός που χρησιμοποιεί σύστημα επικοινω¬ 
νίας που χρησιμοποιεί το φάσμα των ραδιοσυχνοτήτων θε¬ 
ωρείται οτι προορίζεται να συνδεθεί με το δημόσιο τηλεπι¬ 
κοινωνιακό δίκτυο. 

4. Αρμόδιος κρατικός φορέας για την εφαρμογή του πα¬ 
ρόντος ορίζεται το Υπουργείο Μεταφορών και Επικοινω¬ 
νιών. 

Άρθρο 3 

(Άρθρο 2 της Οδηγίας 91/263/ΕΟΚ) 

1. Με την επιφύλαξη των διατάξεων του Άρθρου 2, 

που έχει τη δυνατότητα μεν να συνδεθεί με το δημόσιο τη¬ 
λεπικοινωνιακό δίκτυο, αλλά δεν προορίζεται γΓ αυτό, 
πρέπει να συνοδεύεται από δήλωση του κατασκευαστή ή 
προμηθευτή του εξοπλισμού, σύμφωνα με το υπόδειγμα 
του παραρτήματος VIII και από το εγχειρίδιο οδηγιών χρή- 
σεως. 

Κατά τη στιγμή της διάθεσης του υπόψη εξοπλισμού για 
πρώτη φορά στην αγορά αντίγραφα των παραπάνω στοι¬ 
χείων πρέπει να διαβιβάζονται στον αναφερόμενο στο 
Αρθρο 10 παρ.1 οργανισμό, που ορίζεται από το Υπουρ¬ 
γείο Μεταφορών και Επικοινωνιών. 

Επιπροσθέτως, ο εν λόγω εξοπλισμός πρέπει να πληροί 
τις διατάξεις του Άρθρου 11 παρ.4. 

2. Ο κατασκευαστής ή ο προμηθευτής του εξοπλισμού 
πρέπει να είναι σε θέση να αιτιολογήσει, μια φορά, κατό¬ 
πιν αιτήσεως ενός (διακοινωμένου) οργανισμού αναφερό- 
μενου στο Άρθρο 10 παρ. 1, την προβλεπόμενη χρήση του 
εν λόγω εξοπλισμού επί τη βάση των σχετικών τεχνικών 
χαρακτηριστικών του, των λειτουργιών του και των ενδεί¬ 
ξεων του τμήματος αγοράς για το οποίο προορίζεται. 

Άρθρο 4 

(Άρθρο 3 της Οδηγίας 91/263/ΕΟΚ) 

(Άρθρο 11 παρ.4 της Οδηγίας 93/68/ΕΟΚ) 

1. Η εμπορία και η σύνδεση στο δημόσιο τηλεπικοινω¬ 
νιακό δίκτυο τερματικού εξοπλισμού δεν επιτρέπεται 
παρά μόνο εφόσον αυτός φέρει τη σήμανση κατά ΕΕ (Ευ¬ 
ρωπαϊκή Ενωση) που προβλέπεται από το Άρθρο 11. Η 
σήμανση αυτή υποδηλώνει ότι ο τερματικός εξοπλισμός 
ικανοποιεί τις διατάξεις του παρόντος ΠΔ, συμπεριλαμβα¬ 
νομένων και των διαδικασιών αξιολόγησης της συμμόρφω¬ 
σης που προβλέπονται στο Κεφάλαιο II, εφόσον αυτός εί¬ 
ναι συνδεδεμένος σωστά στο παραπάνω δίκτυο, συντη¬ 
ρείται κατάλληλα και χρησιμοποιείται για το σκοπό για τον 
οποίο προορίζεται. 

2. Οταν οι τερματικοί εξοπλισμοί καλύπτονται από άλ¬ 
λες διατάξεις της κειμένης νομοθεσίας που έχουν τεθεί 
σε συμμόρφωση προς άλλες κοινοτικές οδηγίες οι οποίες 
αφορούν άλλα θέματα και προβλέπουν σήμανση κατά ΕΕ, 
η σήμανση αυτή υποδηλώνει τη συμμόρφωση των εν λόγω 
εξοπλισμών και προς τις εν λόγω διατάξεις. 

3. Η εμπορία του εξοπλισμού του Άρθρου 3 επιτρέπε¬ 
ται μόνον όταν αυτός ικανοποιεί τις απαιτήσεις του παρό¬ 
ντος για τον υπόψη εξοπλισμό, δεν επιτρέπεται δε να συν¬ 
δεθεί στο δημόσιο τηλεπικοινωνιακό δίκτυο κατά την έν¬ 
νοια του Άρθρου 2 παρ. 2. 

4. Ο αρμόδιος σύμφωνα με το Άρθρο 10 οργανισμός, 
εφόσον διαπιστώνει οτι ο τερματικός εξοπλισμός ή ο εξο¬ 
πλισμός που αναφέρεται στο Άρθρο 3, δεν χρησιμοποιεί¬ 
ται σύμφωνα με τον σκοπό για τον οποίο προορίζεται, ει¬ 
δοποιεί εγγράφως το συνδρομητή για την άμεση αποσύν- 
δεση του υπόψη εξοπλισμού από το δημόσιο τηλεπικοινω¬ 
νιακό δίκτυο όπου ο εξοπλισμός έιναι συνδεδεμένος και 
κοινοποιεί την επιστολή στο φορέα εκμετάΜευσης του εν 
λόγω δικτύου. Σε περίπτωση μη συμμόρφωσης του συν¬ 
δρομητή στις σχετικές υποδείξεις ή σε περίπτωση υπο¬ 
τροπής, ο αρμόδιος σύμφωνα με το άρθρο 10 οργανισμός 
επιβάλλει στο συνδρομητή πρόστιμο από 50.000 δρχ. ως 
500.000 δρχ. 


Άρθρο 5 

(Άρθρο 4 της Οδηγίας 91 /263/ΕΟΚ) 

Ο τερματικός εξοπλισμός πρέπει να πληροί τις ακόλου¬ 
θες ουσιώδεις απαιτήσεις: 

α) την ασφάλεια των χρηστών, εφόσον η απαίτηση αυτή 
δεν καλύπτεται από την Υπουργική Απόφαση 470 (Β' 
183). 

β) την ασφάλεια του προσωπικού των οργανισμών που 
εκμεταλλεύονται τα δημόσια τηλεπικοινωνιακά δίκτυα, 
εφόσον η απαίτηση αυτή δεν καλύπτεται από την Υπουρ¬ 
γική Απόφαση 470 (Β' 183). 

γ)απαιτήσεις ηλεκτρομαγνητικής συμβατότητας εφό¬ 
σον αφορούν ειδικά τους τερματικούς εξοπλισμούς. 

δ) την προστασία του δημόσιου τηλεπικοινωνιακού δι¬ 
κτύου από βλάβες. 

ε) την αποτελεσματική χρησιμοποίηση του φάσματος 
των ραδιοσυχνοτήτων όπου αυτή χρειάζεται. 

στ) τη διασύνδεση (διασυνεργασία) του τερματικού εξο¬ 
πλισμού με εξοπλισμούς του δημόσιου τηλεπικοινωνιακού 
δικτύου, με σκοπό την εγκατάσταση (αποκατάσταση), την 
τροποποίηση, τη χρέωση, τη διατήρηση (συγκράτηση) και 
την οριστική διακοπή (απόλυση) πραγματικών ή πλασματι¬ 
κών (ιδεατών) συνδέσεων. 

ζ) τη διασύνδεση (διασυνεργασία) τερματικών εξοπλι¬ 
σμών μέσω του δημοσίου τηλεπικοινωνιακού δικτύου, σε 
αιτιολογημένες περιπτώσεις. 

Οι περιπτώσεις όπου ο τερματικός εξοπλισμός υποστη¬ 
ρίζει: 

ΐ) δεσμευμένη υπηρεσία σύμφωνα με την κοινοτική νο¬ 
μοθεσία, ή 

ϋ) υπηρεσία για την οποία το Συμβούλιο Υπουργών της 
Ευρωπαϊκής Ενωσης έχει αποφασίσει οτι θα πρέπει να εί¬ 
ναι διαθέσιμη σε όλη την κοινότητα, θεωρούνται αιτιολο¬ 
γημένες περιπτώσεις και οι απαιτήσεις σχετικά με τη δια- 
συνεργασία αυτή καθορίζονται από την Ευρωπαϊκή Επι¬ 
τροπή. 

Άρθρο 6 

(Άρθρο 5 της Οδηγίας 91 /263/ΕΟΚ) 

Επιτρέπεται η διάθεση στην αγορά και η ελεύθερη κυ¬ 
κλοφορία και χρήση των τερματικών εξοπλισμών που 
ανταποκρίνονται στις ουσιώδεις απαιτήσεις του Άρθρου 5 
του παρόντος Διατάγματος. 

Άρθρο 7 

(Άρθρα 6 και 13 της Οδηγίας 91/263/ΕΟΚ) 

1. θεωρείται οτι ανταποκρίνεται κατ’ αρχήν στις ουσιώ¬ 
δεις απαιτήσεις του Άρθρου 5, στοιχεία (α) και (β) ο τερ¬ 
ματικός εξοπλισμός που είναι σύμφωνος με τα ελληνικά 
πρότυπα που εφαρμόζουν (μεταφέρουν στην εθνική τυ¬ 
ποποίηση) τα κατάλληλα εναρμονισμένα ευρωπαϊκά πρό¬ 
τυπα ή τμήμα αυτών, των οποίων τα στοιχεία αναφοράς 
έχουν δημοσιευθεί στην Επίσημη Εφημερίδα της Ευρω¬ 
παϊκής Ενωσης. Τα στοιχεία αναφοράς αυτών των ελληνι¬ 
κών προτύπων δημοσιεύονται στην Εφημερίδα της Κυ- 
βερνήσεως. 

2. θεωρείται οτι ανταποκρίνεται στις ουσιώδεις απαιτή¬ 
σεις του Άρθρο 5, στοιχεία (γ) έως και (ζ), ο τερματικός 
εξοπλισμός που είναι σύμφωνος με τους κοινούς τεχνι¬ 
κούς κανονισμούς (Οοπίπίογι ΤθοΙίπιοβΙ Βθ9υΐ3ΐιοη5 - ΟΤΒ) 
ή τα εναρμονισμένα πρότυπα ή τμήμα αυτών των προτύ- 

πων, των οποίων τα στοιχεία είναι δημοσιευμένα στην Επί¬ 
σημη Εφημερίδα της Ευρωπαϊκής Ένωσης. 

3. Στην Επιτροπή Εγκρίσεων Τερματικού Εξοπλισμού 
της Ευρωπαϊκής Ενωσης (ΑΟΤΕ, ΑρρΓονβΙδ Οοιπηηϊΐΐθθ ίοΓ 
ΤβΓπηίηεΙ Εςυίριτιβηί), συμμετέχουν εκπρόσωποι της Γενι¬ 
κής Γραμματείας Επικοινωνιών του Υπουργείου Μεταφο¬ 
ρών και Επικοινωνιών. 

Άρθρο 8 

(Άρθρο 8 της Οδηγίας 91 /263/ΕΟΚ) 

1. Όταν διαπιστωθεί οτι ένας τερματικός εξοπλισμός που 
φέρει τα σήματα που προβλέπουν οι διατάξεις του Κεφα¬ 
λαίου III, και χρησιμοποιείται κανονικά σύμφωνα με τον 
προορισμό του, δεν ανταποκρίνεται στις σχετικές ουσιώ¬ 
δεις απαιτήσεις του Άρθρου 5, ο αρμόδιος σύμφωνα με το 
Αρθρο 10 οργανισμός ειδοποιεί εγγράφως τον κατα¬ 
σκευαστή ή τον εξουσιοδοτημένο αντιπρόσωπό του να 
αποσύρει εντός μηνός από τη λήψη της επιστολής τον 
υπόψη εξοπλισμό από την ελληνική αγορά, κοινοποιεί την 
επιστολή στο φορέα εκμετάλλευσης του δικτύου στο 
οποίο προορίζεται να συνδεθεί ο υπόψη τερματικός εξο¬ 
πλισμός και πληροφορεί αμέσως την Ευρωπαϊκή Επιτροπή 
με αιτιολογημένη απόφαση προκειμένου αυτή να λάβει τα 
απαραίτητα μέτρα, ιδίως όταν η μη τήρηση των ουσιωδών 
απαιτήσεων οφείλεται: 

α) σε λανθασμένη εφαρμογή των εναρμονισμένων προ¬ 
τύπων ή των κοινών τεχνικών κανονισμών που αναφέρο- 
νται στο Άρθρο 7, 

β) σε ελλείψεις των εναρμονισμένων προτύπων ή των 
κοινών τεχνικών κανονισμών που αναφέρονται στο Άρ¬ 
θρο 7, 

2. Όταν διαπιστωθεί οτι ένας τερματικός εξοπλισμός 
που δεν είναι σύμφωνος με τις σχετικές ουσιώδεις απαιτή¬ 
σεις φέρει σήμανση κατά ΕΕ, ο αρμόδιος σύμφωνα με το 
Άρθρο 10 οργανισμός επιβάλλει, με αιτιολογημένη από¬ 
φασή του και κατόπιν ακροάσεως του υπεύθυνου κατα¬ 
σκευαστή ή εξουσιοδοτημένου αντιπροσώπου, πρόστιμο 
ύψους από 5.000.000 δρχ. ως 10.000.000 δρχ. και πλη¬ 
ροφορεί σχετικά την Ευρωπαϊκή Επιτροπή και τα άλλα 
Κράτη Μέλη. 

ΚΕΦΑΛΑΙΟ II 

ΑΞΙΟΛΟΓΗΣΗ ΤΗΣ ΣΥΜΜΟΡΦΩΣΗΣ 
Άρθρο 9 

(Άρθρο 9 της Οδηγίας 91 /263/ΕΟΚ) 

1. Κατ’ επιλογή του κατασκευαστή ή του εξουσιοδοτη¬ 
μένου αντιπροσώπου του, που είναι εγκατεστημένος στην 
Ευρωπαϊκή Ενωση, ο τερματικός εξοπλισμός πρέπει να 
υποβληθεί είτε στην εξέταση τύπου κατά ΕΕ, όπως περι- 
γράφεται στο Παράρτημα I, είτε στη δήλωση συμμόρφω¬ 
σης κατά ΕΕ, όπως περιγράφεται στο Παράρτημα ΙΩ. 

2. Η εξέταση τύπου κατά ΕΕ, όπως περιγράφεται στο 
Παράρτημα I, συνοδεύεται από δήλωση που συντάσσεται 
σύμφωνα με τη διαδικασία της δήλωσης συμμόρφωσης 
τύπου κατά ΕΕ, όπως περιγράφεται στο Παράρτημα II ή 
στο Παράρτημα III. 

3. Τα διάφορα στοιχεία και η αλληλογραφία που αφορά 
τις διαδικασίες που αναφέρονται στο παρόν Άρθρο συ- 
ντάσσονται στην Ελληνική γλώσσα. 


Άρθρο 10 

(Άρθρο 10 της Οδηγίας 91 /263/ΕΟΚ) 

(Άρθρο 11 παρ.5 και 6 της Οδηγίας 93/68/ΕΟΚ) 

1. Με Απόφαση του Υπουργού Μεταφορών και Επικοι¬ 
νωνιών και του κατά περίπτωση συναρμόδιου Υπουργού 
ορίζονται οι οργανισμοί (διακοινωμένοι οργανισμοί) που 
αναλαμβάνουν τη διεξαγωγή της πιστοποίησης, τη διεξα¬ 
γωγή των ελέγχων των προϊόντων και τα συναφή εποπτικά 
καθήκοντα που αφορούν τις διαδικασίες του Άρθρου 9. 
Το Υπουργείο Μεταφορών και Επικοινωνιών γνωστοποιεί 
(διακοινώνει) τους οργανισμούς αυτούς στην Ευρωπαϊκή 
Επιτροπή και, στη συνέχεια, στα άλλα κράτη μέλη μαζί με 
τους αριθμούς αναγνώρισης που χορηγεί η Επιτροπή. 

Για τον καθορισμό των οργανισμών αυτών πρέπει να 
εφαρμόζονται τα ελάχιστα κριτήρια που ορίζονται στο Πα¬ 
ράρτημα V. Οι Οργανισμοί που πληρούν τά κριτήρια των 
σχετικών εναρμονισμένων προτύπων θεωρούνται οτι πλη¬ 
ρούν τα κριτήρια του Παραρτήματος V. 

2. Με Απόφαση του Υπουργού Μεταφορών και Επικοι¬ 
νωνιών καθορίζονται τα εργαστήρια δοκιμών τα οποία 
αναλαμβάνουν τη διεξαγωγή δοκιμών που αφορούν τις 
διαδικασίες του Άρθρου 9. Το Υπουργείο Μεταφορών και 
Επικοινωνιών ενημερώνει την Επιτροπή σχετικά με τα ερ¬ 
γαστήρια αυτά. Για τον καθορισμό των εν λόγω εργαστη¬ 
ρίων, εφαρμόζονται τα κριτήρια που προβλέπονται στα 
ανάλογα τμήματα των σχετικών εναρμονισμένων προτύ¬ 
πων (ΕΝ 45001) ώστε να διασφαλίζεται η διοικητική ανε¬ 
ξαρτησία τους στο περιβάλλον της αγοράς του τηλεπικοι¬ 
νωνιακού τερματικού εξοπλισμού. 

3. Ως κατάλογος των (διακοινωμένων) οργανισμών και 
κατάλογος των καθορισμένων εργαστηρίων δοκιμών των 
Κρατών Μελών μαζί με τους αριθμούς αναγνώρισής τους, 
καθώς και τα καθήκοντα τους, θεωρείται αυτός που δημο¬ 
σιεύεται από την Ευρωπαϊκή Επιτροπή στην Επίσημη Εφη¬ 
μερίδα της Ευρωπαϊκής Ενωσης. 

4. Με Απόφαση του Υπουργού Μεταφορών και Επικοι¬ 
νωνιών ή των κατά περίπτωση συναρμόδιων Υπουργών 
ακυρώνεται ο ορισμός ενός (διακοινωμένου) οργανισμού ή 
ενός εργαστηρίου δοκιμών, που έχουν οριστεί σύμφωνα 
με την παράγραφο 1 του παρόντος Άρθρου, αν διαπιστω¬ 
θεί ότι ο (διακοινωμένος) οργανισμός ή το εργαστήριο δο¬ 
κιμών δέν πληρούν πλέον τα κριτήρια ορισμού τους. Το 
Υπουργείο Μεταφορών & Επικ/νιών ενημερώνει αμέσως 
τα υπόλοιπα Κράτη Μέλη και την Ευρωπαϊκή Επιτροπή και 
αποσύρει τη σχετική διακοίνωση. 

5. Οι οργανισμοί της παραγράφου 1 του παρόντος Άρ¬ 
θρο 10 αναγνωρίζουν τα έγγραφα που εκδίδουν οι αρμό¬ 
διοι οργανισμοί των χωρών, εκτός Ευρωπαϊκής Ενωσης, 
όταν έχουν συναφθεί συμφωνίες μεταξύ τής Κοινότητας 
και της συγκεκριμένης τρίτης χώρας μέ βάση αμοιβαία 
ικανοποιητικό διακανονισμό. 

6. Οι οργανισμοί της παραγράφου 1 του παρόντος Άρ¬ 
θρου 10, όταν εκδίδουν πιστοποιητικό εξέτασης τύπου 
κατά ΕΕ, όπως προβλέπεται στό παράρτημα I, μαζί με το 
κατάλληλο έγγραφο που αναφέρεται στο Παράρτημα II ή 
III, ή απόφαση για την αξιολόγηση της διασφάλισης της 
ποιότητας που αναφέρεται στο Παράρτημα IV, εκδίδουν 
συγχρόνως διοικητική έγκριση για τη σύνδεση του υπόψη 
τερματικού εξοπλισμού με το δημόσιο τηλεπικοινωνιακό 
δίκτυο. 




6604 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΚΕΦΑΛΑΙΟ III 

ΣΗΜΑ ΣΥΜΜΟΡΦΩΣΗΣ ΚΑΤΑ ΕΕ ΚΑΙ ΕΠΙΣΗΜΑΝΣΗ 
Αρθρο 11 

( Αρθρο 11 της Οδηγίας 91/263/ΕΟΚ) 

( Αρθρο 11 παρ.7 και 8 της Οδηγίας 93/68/ΕΟΚ) 

1. Η επί του τερματικού εξοπλισμού που είναι σύμφω¬ 
νος με τις διατάξεις του παρόντος ΠΔ σήμανση κατά ΕΕ 
αποτελείται από το ακρωνύμιο (αρκτικόλεξο) «ΨΕ» ακο¬ 
λουθούμενο από τον αριθμό αναγνώρισης του αρμόδιου 
(διακοινωμένου) οργανισμού που παρεμβαίνει στη φάση 
ελέγχου της παραγωγής και από ένα σύμβολο που υποδη¬ 
λώνει ότι ο εξοπλισμός προορίζεται και είναι κατάλληλος 
για σύνδεση με τό δημόσιο τηλεπικοινωνιακό δίκτυο. Το 
υπόδειγμα του σήματος «ΟΕ»> καθώς και οι συμπληρωματι¬ 
κές ενδείξεις δίνονται στο Παράρτημα VI. 

2. Απαγορεύεται η επίθεση σημάτων που θα μπορού¬ 
σαν να παραπλανήσουν τους τρίτους ως προς τη σημασία 
και τη γραφική απεικόνιση των σημάνσεων πιστότητας 
(συμμόρφωσης) κατά ΕΕ όπως προσδιορίζονται στα Πα¬ 
ραρτήματα VI και VII. Οποιαδήποτε άλλα σήματα μπορεί 
να επιτίθενται στους τερματικούς εξοπλισμούς υπό τον 
όρο ότι δεν καθιστά λιγότερο ευδιάκριτη και ευανάγνωστη 
τη σήμανση κατά ΕΕ. 

3. Ο κατασκευαστής δίνει τα εξής στοιχεία αναγνώρι¬ 
σης για τους τερματικούς εξοπλισμούς: τύπο, αριθμό παρ¬ 
τίδας και/ή σειράς καθώς καί όνομα του κατασκευαστή 
και/ή του προμηθευτή που ευθύνεται για τη διάθεσή του 
εξοπλισμού στην αγορά. 

4. Οι κατασκευαστές ή προμηθευτές εξοπλισμού που 
θέτουν σε κυκλοφορία εξοπλισμό σύμφωνα με το Άρθρο 
3 επιθέτουν σ’ αυτόν το σύμβολο που προσδιορίζεται στο 
Παράρτημα VII κατά τρόπον ώστε να ακολουθεί το σήμα 
«ΟΕ» και να αποτελεί οπτικά αναπόσπαστο τμήμα της 
όλης επισήμανσης. 

Άρθρο 12 

(Άρθρο 12 της Οδηγίας 91 /263/ΕΟΚ) 

(Άρθρο 11 παρ.9 της Οδηγίας 93/68/ΕΟΚ) 
α. Σε περίπτωση που διαπιστώνεται, από τις αρμόδιες 
αρχές, αντικανονική επίθεση της σήμανσης κατά ΕΕ ο κα¬ 
τασκευαστής ή ο εξουσιοδοτημένος αντιπρόσωπός του, 
αφού ειδοποιηθεί εγγράφως, υποχρεώνεται να μεριμνή- 
σει για τη συμμόρφωση του συγκεκριμένου προϊόντος 
προς τις σχετικές προδιαγραφές της σήμανσης κατά ΕΕ 
που το αφορούν. 

β. Αν, παρά τα αναφερόμενα στο εδάφιο α, το προϊόν 
εξακολουθεί νά μην είναι σύμφωνο με τις σχετικές προ¬ 
διαγραφές τότε ο αρμόδιος σύμφωνα με το Άρθρο 10 ορ¬ 
γανισμός δύναται να επιβάλει, με αιτιολογημένη απόφασή 
του και κατόπιν ακροάσεως του υπεύθυνου κατασκευα¬ 
στή ή εξουσιοδοτημένου αντιπροσώπου, πρόστιμο ύψους 
από 2.000.000 δρχ. ως 5.000.000 δρχ. 

ΚΕΦΑΛΑΙΟ IV 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 13 

(Άρθρο 16 της Οδηγίας 91 /263/ΕΟΚ) 

1. Από τη δημοσίευση του παρόντος καταργείται η 
Κοινή Υπουργική Απόφαση 68851/88 (Β’ 375). Κάθε 


αναφορά στην καταργούμενη Απόφαση θεωρείται ότι γί¬ 
νεται στο παρόν ΠΔ. 

2. Με την επιφύλαξη των διατάξεων της παραγράφου 1, 
κάθε έγκριση τύπου που έχει χορηγηθεί σύμφωνα με την 
Κοινή Υπουργική Απόφαση 68851 /88 (Β’ 375) παραμένει 
έγκυρη μέσα στο πλαίσιο των κριτηρίων εγκυρότητας που 
ίσχυαν για την αρχική έγκριση. 

Άρθρο 14 

Προσαρτώνται και αποτελούν αναπόσπαστο μέρος του 
παρόντος ΠΔ τα Παραρτήματα I έως VIII. 

ΠΑΡΑΡΤΗΜΑ I 

(Παράρτημα I της Οδηγίας 91 /263/ΕΟΚ) 
ΕΞΕΤΑΣΗ ΤΥΠΟΥ ΚΑΤΑ ΕΥΡΩΠΑΪΚΗ ΕΝΩΣΗ (ΕΕ) 

1. Η εξέταση τύπου κατά ΕΕ αποτελεί το τμήμα εκείνο 
της διαδικασίας κατά το οποίο ένας (διακοινωμένος) ορ¬ 
γανισμός διαπιστώνει και επιβεβαιώνει οτι ένα αντιπροσω¬ 
πευτικό δείγμα του τερματικού εξοπλισμού, του οποίου 
προβλέπεται η παραγωγή, ανταποκρίνεται στις διατάξεις 
του παρόντος που εφαρμόζονται σ’ αυτό. 

2. Η αίτηση για την εξέταση τύπου κατά ΕΕ, υποβάλλε¬ 
ται από τον κατασκευαστή ή τον εξουσιοδοτημένο αντι¬ 
πρόσωπό του που είναι εγκατεστημένος στην Ευρωπαϊκή 
Ενωση προς (διακοινωμένο) οργανισμό της επιλογής του. 

Η αίτηση περιλαμβάνει: 

- Το όνομα και τη διεύθυνση του κατασκευαστή και επι¬ 
πλέον, αν η αίτηση υποβάλλεται από τον εξουσιοδοτημένο 
αντιπρόσωπο, το όνομα και η διεύθυνσή του, 

- γραπτή δήλωση οτι η αίτηση δεν έχει υποβληθεί σε 
άλλον (διακοινωμένο) οργανισμό, 

- την τεχνική τεκμηρίωση που περιγράφεται στο σημείο 
3 του παρόντος παραρτήματος. 

Ο αϊτών παρέχει στον (διακοινωμένο) οργανισμό ένα 
αντιπροσωπευτικό της προβλεπόμενης παραγωγής δοκί¬ 
μιο του υπό κρίση προϊόντος, που εφεξής καλείται «τύ¬ 
πος» (1) . Ο (διακοινωμένος) οργανισμός ζητά επιπλέον 
δείγματα, αν το απαιτούν οι ανάγκες του προγράμματος 
δοκιμών. 

3. Η τεχνική τεκμηρίωση πρέπει να καταστήσει δυνατή 
την αξιολόγηση της συμμόρφωσης του προϊόντος αυτού 
προς τις ουσιώδεις απαιτήσεις του παρόντος. Προς το 
σκοπό αυτό πρέπει, στο βαθμό που σχετίζονται με τέτοια 
αξιολόγηση, να καλύπτει το σχεδιασμό, την κατασκευή και 
τη λειτουργία του προϊόντος. 

Για παράδειγμα περιλαμβάνονται, όσον αφορά την αξιο¬ 
λόγηση της συμμόρφωσης, τα ακόλουθα: 

- γενική περιγραφή του τύπου επαρκής για την αναγνώ¬ 
ριση του προϊόντος, κατά προτίμηση με φωτογραφίες, 

- τα μελετητικά και τα κατασκευαστικά σχέδια καθώς 
και κατάλογοι των εξαρτημάτων, των κατασκευαστικών 
υποσυστημάτων, των κυκλωμάτων, κ.λ.π., 

- οι περιγραφές και επεξηγήσεις που είναι απαραίτητες 
για την κατανόηση των εν λόγω σχεδίων και καταλόγων και 
τη λειτουργία του προϊόντος, 

- ο κατάλογος των προτύπων που αναφέρονται στο Άρ¬ 
θρο 7, που εφαρμόζονται εξ ολοκλήρου ή εν μέρει και πε¬ 
ριγραφές των λύσεων που εφαρμόζονται για την τήρηση 
των ουσιωδών απαιτήσεων του παρόντος στις περιπτώ¬ 
σεις που τα πρότυπα του Άρθρο 7 δεν έχουν εφαρμοστεί, 


0 ) Ενας τύπος είναι δυνατό να καλύπτει πολλές παραλλαγές του ίδιου προϊόντος, εφόσον οι με¬ 
ταξύ τους διαφορές δεν επηρεάζουν το επίπεδο ασφάλειας και τις λοιπές απαιτούμενες επιδόσεις 
του προϊόντος. 

- τα αποτελέσματα των εξετάσεων που έχουν διενερ- 
γηθε’ι κ.λ.π., 

“ οι εκθέσεις των δοκιμών, 

- οι προτεινδμενες πληροφορίες ή εγχειρίδιο για τους 
χρήστες. 

4. Ο (διακοινωμένος) οργανισμός: 

4.1 Εξετάζει τα τεχνικά έγγραφα, επαληθεύει οτι ο τύ¬ 
πος έχει κατασκευαστεί σύμφωνα με τα τεχνικά έγγραφα 
και προσδιορίζει τα στοιχεία που έχουν σχεδιαστεί σύμ¬ 
φωνα με τις σχετικές διατάξεις των προτύπων που αναφέ- 
ρονται στο Αρθρο 7 παράγραφος 1, καθώς και τα στοιχεία 
που έχουν σχεδιαστεί χωρίς την εφαρμογή των κατάλλη¬ 
λων διατάξεων των προτύπων αυτών. 

4.2 Εκτελεί ή αναθέτει τις απαιτούμενες εξετάσεις και 
δοκιμές για να ελεγχθεί αν, οι λύσεις που έχουν υιοθετη¬ 
θεί από τον κατασκευαστή ανταποκρίνονται στις ουσιώ¬ 
δεις απαιτήσεις του παρόντος που ορίζει το Αρθρο 5 στοι¬ 
χεία (α) και (β). 

4.3 Εκτελεί ή αναθέτει τις κατάλληλες εξετάσεις και 
δοκιμές, για να εξακριβωθεί αν ο τύπος ανταποκρίνεται 
στους σχετικούς τεχνικούς κανονισμούς που ορίζει το Άρ¬ 
θρο 7 παράγραφος 2. 

4.4 Ορίζει, κατόπιν συμφωνίας με τον αιτούντα, τον 
τόπο διενέργειας των απαιτουμένων εξετάσεων και δοκι¬ 
μών. 

5. Αν ο τύπος ανταποκρίνεται στις διατάξεις του παρό¬ 
ντος, ο (διακοινωμένος) οργανισμός χορηγεί πιστοποιη¬ 
τικό εξέτασης τύπου κατά ΕΕ στον αιτούντα. Το πιστοποι¬ 
ητικό περιλαμβάνει το όνομα και τη διεύθυνση του κατα¬ 
σκευαστή, τα συμπεράσματά της εξέτασης, τις προϋπο¬ 
θέσεις ισχύος του και τα απαραίτητα στοιχεία για την ανα¬ 
γνώριση του εγκριθέντος τύπου. 

Τα σημαντικότερα μέρη των τεχνικών εγγράφων προ- 
σαρτώνται στο πιστοποιητικό ενώ ένα αντίγραφο φυλάσ¬ 
σεται από το (διακοινωμένο) οργανισμό. 

6. Ο αϊτών ενημερώνει το (διακοινωμένο) οργανισμό 
που έχει στην κατοχή του τα τεχνικά έγγραφα που αφο¬ 
ρούν το πιστοποιητικό εξέτασης τύπου κατά ΕΕ για οποια¬ 
δήποτε τροποποίηση του εγκεκριμένου προϊόντος η 
οποία συνεπάγεται συμπληρωματική έγκριση, στις περι¬ 
πτώσεις που οι μεταβολές αυτές μπορούν να επηρεάσουν 
τη συμμόρφωση προς τις ουσιώδεις απαιτήσεις ή τις 
προϋποθέσεις χρήσης του προϊόντος. Αυτή η συμπληρω¬ 
ματική έγκριση παρέχεται υπό μορφή προσθήκης στο αρ¬ 
χικό πιστοποιητικό εξέτασης τύπου κατά ΕΕ. 

7. Κάθε (διακοινωμένος) οργανισμός κοινοποιεί στους 
υπολοίπους κάθε χρήσιμη πληροφορία σχετική με τα πι¬ 
στοποιητικά τύπου κατά ΕΕ και τα συμπληρώματά τους, 
που εκδίδονται ή ανακαλούνται. 

8. Οι λοιποί (διακοινωμένοι) οργανισμοί μπορούν να ζητούν 
αντίγραφα των πιστοποιητικών εξέτασης τύπου κατά ΕΕ ή/κ- 
αι των συμπληρωμάτων. Τα παραρτήματα των πιστοποιητικών 
θα τηρούνται στη διάθεση των λοιπών οργανισμών. 

9. Ο κατασκευαστής ή ο εξουσιοδοτημένος αντιπρόσω¬ 
πός του τηρεί, μαζί με τα τεχνικά έγγραφα, αντίγραφο των 
πιστοποιητικών εξέτασης τύπου κατά ΕΕ και των συμπλη¬ 
ρωμάτων τους, επί μία δεκαετία τουλάχιστον από την ημε¬ 
ρομηνία της τελευταίας κατασκευής του προϊόντος. 

Αν ούτε ο κατασκευαστής ούτε ο αντιπρόσωπός του εί¬ 
ναι εγκατεστημένοι στην Ευρωπαϊκή Ενωση, την υποχρέ¬ 
ωση τήρησης των τεχνικών εγγράφων, ώστε να είναι στη 
διάθεση των παραπάνω οργανισμών, υπέχει ο υπεύθυνος 


για την κυκλοφορία του προϊόντος στην κοινοτική αγορά. 

ΠΑΡΑΡΤΗΜΑ II 

(Παράρτημα II της Οδηγίας 91 /263/ΕΟΚ) 

(Άρθρο 11 παρ.10 της Οδηγίας 93/68/ΕΟΚ) 

ΣΥΜΜΟΡΦΩΣΗ ΠΡΟΣ ΤΟΝ ΤΥΠΟ 

1. Η συμμόρφωση προς τον τύπο αποτελεί το τμήμα 
εκείνο της διαδικασίας κατά το οποίο ο κατασκευαστής ή 
ο εξουσιοδοτημένος αντιπρόσωπός του εξασφαλίζει και 
δηλώνει οτι τα συγκεκριμένα προϊόντα είναι σύμφωνα με 
τον τύπο που περιγράφεται στο πιστοποιητικό εξέτασης 
τύπου κατά ΕΕ και οτι ανταποκρίνονται στις απαιτήσεις 
του παρόντος που τα αφορούν. Ο κατασκευαστής ή ο 
εξουσιοδοτημένος αντιπρόσωπός του επιθέτει τα σήματα 
που προβλέπονται στο Άρθρο 11, παρ. 1 σε κάθε προϊόν 
και συντάσσει γραπτή δήλωση συμμόρφωσης προς τον 
τύπο. 

2.0 κατασκευαστής λαμβάνει όλα τα απαραίτητα μέτρα 
ώστε η διεργασία κατασκευής να διασφαλίζει τη συμφω¬ 
νία των κατασκευαζόμενων προϊόντων προς τον τύπο που 
περιγράφεται στο πιστοποιητικό εξέτασης τύπου κατά ΕΕ, 
καθώς και προς τις απαιτήσεις του παρόντος που τα αφο¬ 
ρούν. 

3. Ο κατασκευαστής ή ο εξουσιοδοτημένος αντιπρόσω¬ 
πός του τηρεί αντίγραφο της δήλωσης πιστότητας επί μία 
δεκαετία τουλάχιστον από την ημερομηνία της τελευταίας 
κατασκευής του προϊόντος. 

Όταν ούτε ο κατασκευαστής ούτε ο αντιπρόσωπός του 
είναι εγκατεστημένοι στην ΕΕ, την υποχρέωση τήρησης 
της δήλωσης συμμόρφωσης προς τον τύπο, ώστε να είναι 
στη διάθεση των οικείων οργανισμών, έχει ο υπεύθυνος 
για την κυκλοφορία του προϊόντος στην κοινοτική αγορά. 

4. Ο έλεγχος των προϊόντων διεξάγεται απ’ ευθείας ή 
μέσω τρίτων από (διακοινωμένο) οργανισμό της επιλογής 
του κατασκευαστή κατά τυχαία διαστήματα. Εξετάζεται 
κατάλληλο δείγμα των τελικών προϊόντων που μπορεί να 
ληφθεί στον τόπο κατασκευής από τον (διακοινωμένο) ορ¬ 
γανισμό ή για λογαριασμό του και διενεργούνται οι κατάλ¬ 
ληλες δοκιμές για να διαπιστωθεί αν τα προϊόντα είναι 
σύμφωνα με τις σχετικές απαιτήσεις του παρόντος. Στις 
περιπτώσεις όπου ένα ή περισσότερα από τα ελεγχθέντα 
προϊόντα δεν είναι σύμφωνα προς τις απαιτήσεις, ο (δια- 
κοινωμένος) οργανισμός λαμβάνει τα κατάλληλα μέτρα. 

ΠΑΡΑΡΤΗΜΑ III 

(Παράρτημα III της Οδηγίας 91 /263/ΕΟΚ) 

(Αρθρο 11 παρ.10 της Οδηγίας 93/68/ΕΟΚ) 
ΔΙΑΣΦΑΛΙΣΗ ΤΗΣ ΠΟΙΟΤΗΤΑΣ ΠΑΡΑΓΩΓΗΣ 

1. Η διασφάλιση ποιότητας της παραγωγής αποτελεί τη 
διαδικασία με την οποία ο κατασκευαστής που εκπληρώ¬ 
νει τις κατά το σημείο 2 του παρόντος παραρτήματος υπο¬ 
χρεώσεις, διασφαλίζει και δηλώνει οτι τα συγκεκριμένα 
προϊόντα είναι σύμφωνα με τον τύπο που περιγράφεται 
στο πιστοποιητικό εξέτασης τύπου κατά ΕΕ και ανταπο- 
κρίνονται στις απαιτήσεις του παρόντος που τα αφορούν. 

Ο κατασκευαστής ή ο εξουσιοδοτημένος αντιπρόσωπός 
του επιθέτει τα σήματα που προβλέπονται στο Αρθρο 11, 
παρ. 1 σε κάθε προϊόν και συντάσσει γραπτή δήλωση συμ¬ 
μόρφωσης προς τον τύπο. 

2. Ο κατασκευαστής πρέπει να λειτουργεί εγκεκριμένο 
σύστημα ποιότητας παραγωγής, ελέγχου και δοκιμής των 

τελικών προϊόντων, όπως προβλέπεται στο σημείο 3, και 
να υπόκειται στην παρακολούθηση που προβλέπεται στο 
σημείο 4 του παρόντος παραρτήματος. 

3.Σύστημα ποιότητας 

3.1 Ο κατασκευαστής υποβάλλει αίτηση για την αξιολό¬ 
γηση του συστήματος ποιότητας που εφαρμόζει σε (δια- 
κοινωμένο) οργανισμό της επιλογής του, όσον αφορά τα 
συγκεκριμένα προϊόντα. 

Η αίτηση περιλαμβάνει: 

-όλες τις σχετικές πληροφορίες για την προβλεπόμενη 
κατηγορία του προϊόντος, 

-την τεκμηρίωση που αφορά το σύστημα ποιότητας, 
-κατά περίπτωση, τα τεχνικά έγγραφα του εγκεκριμέ¬ 
νου τύπου και αντίγραφο του πιστοποιητικού εξέτασης τύ¬ 
που κατά ΕΕ. 

3.2 Το σύστημα ποιότητας πρέπει να εξασφαλίζει τη 
συμμόρφωση των προϊόντων προς τον τύπο που περιγρά- 
φεται στο πιστοποιητικό εξέτασης τύπου κατά ΕΕ και 
προς τις απαιτήσεις του παρόντος που τα αφορούν. 

Ολά τα στοιχεία, οι απαιτήσεις και τα μέτρα που λαμβά- 
νονται από τον κατασκευαστή τεκμηριώνονται με συστη¬ 
ματικό και μεθοδικό τρόπο με γραπτά κείμενα πολιτικής 
ποιότητας, διαδικασιών και οδηγιών. Η τεκμηρίωση του 
συστήματος ποιότητας πρέπει να επιτρέπει την μονοσή¬ 
μαντη διερμήνευση των προγραμμάτων ποιότητας, των 
σχεδίων, των εγχειριδίων και αρχείων. 

Ειδικότερα, τα έγγραφα αυτά περιλαμβάνουν επαρκή 
περιγραφή: 

-των στόχων ποιότητας, της οργανωτικής δομής, των 
ευθυνών και των εξουσιών των διοικητικών στελεχών στον 
τομέα της ποιότητας των προϊόντων, 

-της τεχνικής κατασκευής, του ελέγχου και διασφάλι¬ 
σης της ποιότητας καθώς και των διεργασιών και των συ¬ 
στηματικών ενεργειών που θα εφαρμοστούν, 

-των εξετάσεων και των δοκιμών που θα διενεργούνται 
πριν, κατά και μετά την κατασκευή και τη συχνότητα διε¬ 
ξαγωγής τους, 

-των αρχείων ποιότητας, όπως είναι οι εκθέσεις ελέγ¬ 
χου και τα στοιχεία των δοκιμών και της βαθμονόμησης, οι 
εκθέσεις αξιολόγησης του αντίστοιχου προσωπικού κ.λ.π. 

-των μέσων επίβλεψης που επιτρέπουν να παρακολου¬ 
θηθεί η επίτευξη της απαιτούμενης ποιότητας των προϊό¬ 
ντων και η αποτελεσματική λειτουργία του συστήματος 
ποιότητας. 

3.3 Ο (διακοινωμένος) οργανισμός αξιολογεί το σύ¬ 
στημα ποιότητας για να διαπιστώσει αν ανταποκρίνεται 
στις απαιτήσεις που αναφέρονται στο πιο πάνω σημείο 
3.2. θα θεωρεί οτι τα συστήματα ποιότητας που εφαρμό¬ 
ζουν το αντίστοιχο εναρμονισμένο πρότυπο είναι σύμ¬ 
φωνα προς τις απαιτήσεις αυτές (1) 

Η ομάδα επιθεώρησης διαθέτει τουλάχιστον ένα μέλος 
με εμπειρία στην αξιολόγηση των προϊόντων της εν λόγω 
τεχνολογίας. Η διαδικασία αποτίμησης περιλαμβάνει επί¬ 
σκεψη για την επιθεώρηση των εγκαταστάσεων του κατα¬ 
σκευαστή. 

Η απόφαση κοινοποιείται στον κατασκευαστή. Η κοινο¬ 
ποίηση περιλαμβάνει τα συμπεράσματα της εξέτασης και 
την αιτιολογημένη απόφαση αξιολόγησης. 

3.4 Ο κατασκευαστής αναλαμβάνει να εκπληρώνει τις 
υποχρεώσεις που απορρέουν από το εγκεκριμένο σύ¬ 
στημα ποιότητας και να μεριμνά ώστε να διατηρείται αμεί¬ 


ωτη η επάρκεια και η αποτελεσματικότητά του. 

Ο κατασκευαστής ή ο εξουσιοδοτημένος αντιπρόσω¬ 
πός του ενημερώνουν τον (διακοινωμένο) οργανισμό που 
έχει εγκρίνει το σύστημα ποιότητας για οποιοδήποτε με- 
λετώμενο εκσυγχρονισμό του συστήματος ποιότητας. 

Ο (διακοινωμένος) οργανισμός αποτιμά τις προτεινόμε- 
νες τροποποιήσεις και αποφασίζει αν το τροποποιημένο 
σύστημα ποιότητας συνεχίζει να ανταποκρίνεται στις 
προϋποθέσεις που αναφέρονται στο σημείο 3.2 ή αν πρέ¬ 
πει να διενεργηθεί νέα αξιολόγηση. 

Ο οργανισμός κοινοποιεί την απόφασή του στον κατα¬ 
σκευαστή. Η κοινοποίηση περιλαμβάνει τα συμπεράσματα 
της εξέτασης και την αιτιολογημένη απόφαση αξιολόγη¬ 
σης. 

4. Επιτήρηση υπ' ευθύνη του (διακοινωμένου) οργανι¬ 
σμού 

4.1 Ο στόχος της επιτήρησης είναι να εξασφαλιστεί οτι 
ο κατασκευαστής εκπληρώνει δεόντως τις υποχρεώσεις 
που προκύπτουν από το εγκεκριμένο σύστημα ποιότη¬ 
τας. 

4.2 Ο κατασκευαστής πρέπει να επιτρέπει στο (διακοι- 
νωμένο) οργανισμό την πρόσβαση, με σκοπό τον έλεγχο 
στις εγκαταστάσεις κατασκευής, ελέγχου, δοκιμών και 
αποθήκευσης και παρέχει κάθε απαραίτητη πληροφορία 
στον οργανισμό αυτό όσον αφορά κυρίως: 

-την τεκμηρίωση του συστήματος ποιότητας, 

-τα αρχεία που αφορούν την ποιότητα, όπως τις εκθέ¬ 
σεις ελέγχου, τα στοιχεία των δοκιμών και της βαθμονόμη¬ 
σης, τις εκθέσεις αξιολόγησης του προσωπικού, κ.λ.π. 

4.3 Ο (διακοινωμένος) οργανισμός πρέπει να διεξάγει 
κατά εύλογα διαστήματα επιθεωρήσεις για να βεβαιωθεί 
αν ο κατασκευαστής διατηρεί και εφαρμόζει το σύστημα 
ποιότητας και χορηγεί έκθεση επιθεώρησης στον κατα¬ 
σκευαστή. 

.4.4 Επιπλέον, ο (διακοινωμένος) οργανισμός μπορεί να 
διεξάγει αν κριθεί αναγκαίο έκτακτες επισκέψεις στον κα¬ 
τασκευαστή. Κατά τις επισκέψεις αυτές, ο (διακοινωμέ- 
νος) οργανισμός μπορεί να διενεργεί δοκιμές ή να ζητά τη 
διεξαγωγή τους για να διαπιστωθεί, αν κριθεί αναγκαίο, η 
ικανοποιητική λειτουργία του συστήματος ποιότητας. Ο 
(διακοινωμένος) οργανισμός πρέπει να παρέχει έκθεση 
σχετικά με την επίσκεψη και αν έχει διενεργηθεί δοκιμή, 
έκθεση δοκιμής, στον κατασκευαστή. 

5. Ο κατασκευαστής πρέπει να τηρεί, στη διάθεση των 
αρχών της χώρας, επί δέκα τουλάχιστον έτη από την ημε¬ 
ρομηνία τελευταίας κατασκευής του προϊόντος: 

-την τεκμηρίωση που αναφέρεται στο σημείο 3.1 δεύ¬ 
τερο εδάφιο, 

-τα στοιχεία σχετικά με τον εκσυγχρονισμό που αναφέ- 
ρεται στο σημείο 3.4 δεύτερο εδάφιο, 

-τις αποφάσεις και εκθέσεις του (διακοινωμένου) οργα¬ 
νισμού που αναφέρονται στο σημείο 3.4 τελευταίο εδάφιο 
καθώς και στα σημεία 4.3 και 4.4. 

6. Κάθε (διακοινωμένος) οργανισμός που αναφέρεται 
στο Αρθρο 10 παράγραφος 1 πρέπει να έχει στην διάθεση 
των άλλων οργανισμών, που αναφέρονται στο Αρθρο 
αυτό, τις σχετικές πληροφορίες σχετικά με τις εγκρίσεις 
συστημάτων ποιότητας που έχει χορηγήσει ή αποσύρει. 


(■>) Αυτό το εναρμονισμένο πρότυπο είναι εν προκειμένω το ΕΝ 29002, συμπληρωμένο, αν χρειά¬ 
ζεται έτσι ώστε να λαμβάνεται υπόψη η ιδιαιτερότητα της διαδικασίας για την οποία εφαρμόζεται. 

ΠΑΡΑΡΤΗΜΑ IV 

(Παράρτημα IV της Οδηγίας 91 /263/ΕΟΚ) 

(Αρθρο 11 παρ.11 της Οδηγίας 93/68/ΕΟΚ) 
ΠΛΗΡΗΣ ΔΙΑΣΦΑΛΙΣΗ ΠΟΙΟΤΗΤΑΣ 

1. Η πλήρης διασφάλιση ποιότητας είναι η διαδικασία με 
την οποία ο κατασκευαστής, που έχει εκπληρώσει τις υπο¬ 
χρεώσεις του σημείου 2, του παρόντος παραρτήματος 
εξασφαλίζει και δηλώνει οτι τα συγκεκριμένα προϊόντα 
ανταποκρίνονται στις απαιτήσεις του παρόντος που τα 
αφορούν. Ο κατασκευαστής ή ο εξουσιοδοτημένος αντι¬ 
πρόσωπός του επιθέτει τα σήματα που προβλέπονται στο 
Αρθρο 11, παρ. 1 σε κάθε προϊόν και συντάσσει γραπτή 
δήλωση συμμόρφωσης. 

2. Ο κατασκευαστής εφαρμόζει εγκεκριμένο σύστημα 
ποιότητας για το σχεδιασμό, την κατασκευή, τον έλεγχο 
και τη δοκιμή των τελικών προϊόντων, όπως προβλέπεται 
στο σημείο 3 και υπόκειται στην παρακολούθηση που 
προβλέπεται στο παρακάτω σημείο 4. 

3. Σύστημα ποιότητας 

3.1 Ο κατασκευαστής υποβάλλει σ’ έναν από τους (δια- 
κοινωμένους) οργανισμούς αίτηση αξιολόγησης του συ¬ 
στήματος ποιότητας που εφαρμόζει 
Η αίτηση περιλαμβάνει: 

-όλες τις σχετικές πληροφορίες για τα προβλεπόμενα 
προϊόντα, 

-τα στοιχεία που αφορούν το σύστημα ποιότητας. 

3.2 Το σύστημα ποιότητας πρέπει να εξασφαλίζει τη 
συμμόρφωση των προϊόντων με τις απαιτήσεις του παρό¬ 
ντος ΠΔ που τα αφορούν. 

Όλα τα στοιχεία, οι απαιτήσεις και τα μέτρα που υιοθέ¬ 
τησε ο κατασκευαστής συγκεντρώνονται με μεθοδικό και 
συστηματικό τρόπο με γραπτά κείμενα πολιτικής ποιότη¬ 
τας, διαδικασιών και οδηγιών. Τα έγγραφα αυτά σχετικά 
με το σύστημα ποιότητας πρέπει να εξασφαλίζουν τη μο¬ 
νοσήμαντη διερμήνευση της πολιτικής και των διαδικα¬ 
σιών ποιότητας όπως προγραμμάτων ποιότητας, σχεδίων, 
εγχειριδίων και αρχείων. 

Τα έγγραφα αυτά περιέχουν, ειδικότερα, επαρκή περι¬ 
γραφή: 

-των στόχων ποιότητας, της οργανωτικής δομής, των 
αρμοδιοτήτων και εξουσιών των διοικητικών στελεχών, σε 
ό,τι αφορά το σχεδιασμό και την ποιότητα των προϊόντων, 
-των τεχνικών προδιαγραφών στις οποίες συγκαταλέ¬ 
γονται τα εναρμονισμένα πρότυπα και οι τεχνικοί κανονι¬ 
σμοί καθώς και οι σχετικές προδιαγραφές δοκιμών που θα 
χρησιμοποιηθούν και σε περίπτωση που τα πρότυπα του 
Αρθρου 7 παρ.1 δεν εφαρμόζονται πλήρως, περιγραφή 
των μέσων που θα χρησιμοποιηθούν, ώστε τα προϊόντα να 
ανταποκρίνονται στις ουσιώδεις απαιτήσεις του παρό¬ 
ντος, 

-των τεχνικών ελέγχου και επαλήθευσης του σχεδια- 
σμού, των διεργασιών και συστηματικών ενεργειών που θα 
χρησιμοποιηθούν κατά το σχεδιασμό των προϊόντων, που 
αφορούν τη σχετική κατηγορία προϊόντων, 

-των αντίστοιχων τεχνικών παραγωγής, ελέγχου και 
διασφάλισης της ποιότητας, καθώς και των μεθόδων και 
των συστηματικών ενεργειών που θα εφαρμοστούν, 

-των εξετάσεων και των δοκιμών που θα διενεργηθούν 
πριν, κατά και μετά την κατασκευή, με ένδειξη της συχνό¬ 
τητας με την οποία θα διενεργηθούν, καθώς και των απο¬ 


τελεσμάτων των δοκιμών, πριν από την κατασκευή, εφό¬ 
σον τούτο ενδείκνυται, 

-των μέσων μετά οποία εξασφαλίζεται οτι οι εγκατα¬ 
στάσεις δοκιμών και εξέτασης πληρούν τις κατάλληλες 
απαιτήσεις για την εκτέλεση της απαραίτητης δοκιμής, 
-των φακέλων με τα έγγραφα ποιότητας, όπως είναι οι 
εκθέσεις ελέγχου, τα στοιχεία των δοκιμών και της βαθ- 
μονόμησης, οι εκθέσεις αξιολόγησης του προσωπικού, 
κ.λ.π. 

-των μέσων παρακολούθησης της επίτευξης της απαι- 
τούμενης ποιότητας σχεδιασμού και ποιότητας προϊόντος 
καθώς και της αποτελεσματικής λειτουργίας του συστή¬ 
ματος ποιότητας. 

3.3 Ο (διακοινωμένος) οργανισμός αξιολογεί το σύ¬ 
στημα ποιότητας για να διαπιστώσει αν πληροί τις απαιτή¬ 
σεις που αναφέρονται στο σημείο 3.1. θεωρείται οτι το 
σύστημα αυτό είναι σύμφωνο προς τις απαιτήσεις των συ¬ 
στημάτων ποιότητας που εφαρμόζουν το αντίστοιχο εναρ¬ 
μονισμένο πρότυπο ί 1 ). 

Ο (διακοινωμένος) οργανισμός αξιολογεί ιδιαίτερα αν το 
σύστημα ποιότητας εξασφαλίζει τη συμμόρφωση των 
προϊόντων προς τις απαιτήσεις του παρόντος υπό το φως 
της σχετικής τεκμηρίωσης που παρέχεται εν όψει των ση¬ 
μείων 3.1 και 3.2 συμπεριλαμβανομένων, όπου απαιτείται, 
των αποτελεσμάτων δοκιμών τα οποία παρέχει ο κατα¬ 
σκευαστής. 

Η ομάδα επιθεώρησης διαθέτει τουλάχιστον ένα μέλος 
με εμπειρία αξιολογητή στην τεχνολογία του συγκεκριμέ¬ 
νου προϊόντος" Η διαδικασία αξιολόγησης περιλαμβάνει 
επίσκεψη αξιολόγησης στις εγκαταστάσεις του κατα¬ 
σκευαστή. 

Η απόφαση κοινοποιείται στον κατασκευαστή. Η κοινο¬ 
ποίηση περιλαμβάνει τα συμπεράσματα της εξέτασης και 
την αιτιολογημένη απόφαση αξιολόγησης. 

3.4 Ο κατασκευαστής αναλαμβάνει να τηρεί τις υποχρε¬ 
ώσεις που απορρέουν από το σύστημα ποιότητας, με τη 
μορφή υπό την οποία έχει εγκριθεί, και να το διατηρεί 
ώστε να παραμένει επαρκές και αποτελεσματικό. 

Ο κατασκευαστής ή ο εξουσιοδοτημένος αντιπρόσω¬ 
πός του, ενημερώνουν το (διακοινωμένο) οργανισμό που 
έχει εγκρίνει το σύστημα ποιότητας για οποιοδήποτε σχε¬ 
διαζόμενο εκσυγχρονισμό του συστήματος αυτού. 

Ο (διακοινωμένος) οργανισμός αξιολογεί τις προτεινό- 
μενες τροποποιήσεις και αποφασίζει αν το τροποποιη¬ 
μένο σύστημα ποιότητας συνεχίζει να αναταποκρίνεται 
στις προϋποθέσεις που αναφέρονται στο σημείο 3.2 ή αν 
πρέπει να διενεργηθεί νέα αξιολόγηση. 

Ο οργανισμός κοινοποιεί την απόφασή του στον κατα¬ 
σκευαστή. Η κοινοποίηση περιλαμβάνει τα συμπεράσματα της 
αξιολόγησης και την αιτιολογημένη απόφαση αξιολόγησης. 

4. Επιτήρηση κατά ΕΕ υπ’ ευθύνη του (διακοινωμένου) 
οργανισμού 

4.1 Ο στόχος της επιτήρησης είναι να εξασφαλιστεί οτι 
ο κατασκευαστής εκπληρώνει δεόντως τις υποχρεώσεις 
που απορρέουν από το σύστημα ποιότητας. 

4.2 Ο κατασκευαστής επιτρέπει στο (διακοινωμένο) ορ¬ 
γανισμό την πρόσβαση, με σκοπό την επιθεώρηση, στις 
εγκαταστάσεις σχεδιασμού, παραγωγής, ελέγχου, δοκι¬ 
μών και αποθήκευσης και παρέχει κάθε απαραίτητη πλη¬ 
ροφορία στον οργανισμό αυτό όσον αφορά κυρίως: 

-τα έγγραφα που αφορούν το σύστημα ποιότητας, 


ί 1 ) Αυτό το εναρμονισμένο πρότυπο είναι εν προκειμένω το ΕΝ 29001, συμπληρωμένο, αν χρειά¬ 
ζεται έτσι ώστε να λαμβάνεται υπόψη η ιδιαιτερότητα των προϊόντων για τα οποία εφαρμόζεται 


6608 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


-το φάκελλο των εγγράφων σχετικά με την ποιότητα τα 
οποία προβλέπονται από το τμήμα σχεδιασμού του συστή¬ 
ματος ποιότητας όπως αποτελεσμάτων αναλύσεων, υπο¬ 
λογισμών, δοκιμών κτλ., 

-το φάκελο των εγγράφων σχετικά με την ποιότητα τα 
οποία προβλέπονται στο τμήμα του συστήματος ελέγχου 
ποιότητας που αφορά την παραγωγή, όπως εκθέσεων επι¬ 
θεώρησης και στοιχείων δοκιμών και βαθμονόμησης, εκ¬ 
θέσεων αξιολόγησης προσωπικού κτλ. 

4.3 Ο (διακοινωμένος) οργανισμός διεξάγει, κατά εύ¬ 
λογα διαστήματα, επιθεωρήσεις για να βεβαιωθεί αν ο κα¬ 
τασκευαστής διατηρεί και εφαρμόζει το σύστημα ποιότη¬ 
τας και διαβιβάζει έκθεση επιθεώρησης στον κατασκευα¬ 
στή. 

4.4 Επιπλέον, ο (διακοινωμένος) οργανισμός μπορεί να 
διεξάγει αν κριθεί αναγκαίο έκτακτες επισκέψεις στον κα¬ 
τασκευαστή. Κατά τις επισκέψεις αυτές, ο (διακοινωμέ- 
νος) οργανισμός μπορεί να διενεργεί δοκιμές ή να ζητά τη 
διεξαγωγή τους για να διαπιστωθεί, αν κριθεί αναγκαίο, η 
ικανοποιητική λειτουργία του συστήματος ποιότητας. Ο 
(διακοινωμένος) οργανισμός πρέπει να παρέχει έκθεση 
σχετικά με την επίσκεψη και αν έχει διενεργηθεί δοκιμή, 
έκθεση δοκιμής, στον κατασκευαστή. 

5. Ο κατασκευαστής, επί μια δεκαετία τουλάχιστον από 
την τελευταία ημερομηνία παραγωγής του προϊόντος, τη¬ 
ρεί στη διάθεση των αρμόδιων κρατικών αρχών: 

-τα έγγραφα που αναφέρονται στο σημείο 3.1 δεύτερο 
εδάφιο, 

-τα στοιχεία σχετικά με τον εκσυγχρονισμό που αναφέ- 
ρεται στο σημείο 3.4 δεύτερο εδάφιο, 

-τις αποφάσεις και εκθέσεις του (διακοινωμένου) οργα¬ 
νισμού που αναφέρονται στο σημείο 3.4 τελευταίο εδάφιο 
καθώς και στα σημεία 4.3 και 4.4. 

6. Κάθε (διακοινωμένος) οργανισμός που αναφέρεται 
στο Αρθρο 10 παρ.1 έχει στην διάθεση των άλλων αναφε- 
ρόμενων στο ίδιο Αρθρο (διακοινωμένων) οργανισμών τις 
πληροφορίες σχετικά με τις χορηγούμενες ή ανακαλούμε¬ 
νες εγκρίσεις των συστημάτων ποιότητας καθώς και τις 
αναφορές στα σχετικά προϊόντα. 

ΠΑΡΑΡΤΗΜΑ V 

(Παράρτημα V της Οδηγίας 91 /263/ΕΟΚ) 

ΕΛΑΧΙΣΤΑ ΚΡΙΤΗΡΙΑ ΠΟΥ ΠΡΕΠΕΙ ΝΑ ΛΑΜΒΑΝΟΝΤΑΙ 
ΥΠΟΨΗ ΑΠΟ ΤΑ ΚΡΑΤΗ ΜΕΛΗ ΓΙΑ ΤΟΝ ΟΡΙΣΜΟ ΤΩΝ 
(ΔΙΑΚΟΙΝΩΜΕΝΩΝ) ΟΡΓΑΝΙΣΜΩΝ ΔΥΝΑΜΕΙ 
ΤΟΥ ΑΡΘΡΟΥ 10 ΠΑΡΑΓΡΑΦΟΣ 1 

1. Ο (διακοινωμένος) οργανισμός, ο διευθυντής του και το 
προσωπικό που έχει αναλάβει να διεξάγει τις εργασίες για 
τις οποίες έχει οριστεί ο οργανισμός, δεν επιτρέπεται να 
είναι σχεδιαστής, κατασκευαστής, προμηθευτής, εγκατα- 
στάτης τερματικού εξοπλισμού, φορέας εκμετάλλευσης 


δικτύου, παροχέας υπηρεσιών ή εξουσιοδοτημένος αντι¬ 
πρόσωπος ενός από τους ανωτέρω. 

Οι ανωτέρω δεν μπορούν να εμπλέκονται άμεσα στο 
σχεδίασμά, την κατασκευή, τη διάθεση στην αγορά ή τη 
συντήρηση τερματικού εξοπλισμού, ούτε να αντιπροσω¬ 
πεύουν πρόσωπα ή οργανισμούς που ασκούν παρόμοιες 
δραστηριότητες. Το γεγονός αυτό δεν αποκλείει τη δυνα¬ 
τότητα ανταλλαγής τεχνικών πληροφοριών μεταξύ του κα¬ 
τασκευαστή και του (διακοινωμένου) οργανισμού. 

2. Ο (διακοινωμένος) οργανισμός και το προσωπικό του 
πρέπει να εκτελούν τις εργασίες για τις οποίες έχει ορι¬ 
στεί ο (διακοινωμένος) οργανισμός με τη μεγαλύτερη δυ¬ 
νατή επαγγελματική ακεραιότητα και τεχνική ικανότητα 
και να μην υποκύπτουν σε πιέσεις και επιρροές, κυρίως οι¬ 
κονομικής φύσης, που θα μπορούσαν να επηρεάσουν την 
κρίση τους ή τα αποτελέσματα οποιουδήποτε ελέγχου, ει¬ 
δικότερα δε αυτές που προέρχονται από πρόσωπα ή ομά¬ 
δες προσώπων που έχουν συμφέρον στα αποτελέσματα 
αυτά. 

3. Ο (διακοινωμένος) οργανισμός πρέπει να έχει στη 
διάθεσή του προσωπικό και εγκαταστάσεις που να επιτρέ¬ 
πουν την ικανοποιητική εκτέλεση των τεχνικών και διοικη¬ 
τικών εργασιών που αφορούν τα καθήκοντα για τα οποία 
έχει διακοινωθεί. 

4. Το προσωπικό που είναι αρμόδιο για τους ελέγχους 
πρέπει να διαθέτει: 

-άριστη τεχνική και επαγγελματική κατάρτιση, 

-ικανοποιητική γνώση των απαιτήσεων των δοκιμών ή 
ελέγχων τους ελέγχους που διενεργούνται καθώς και 
επαρκή εμπειρία σχετικά με τη διεξαγωγή των εν λόγω 
ελέγχων ή δοκιμών, 

-τις απαιτούμενες ικανότητες για τη σύνταξη των πι¬ 
στοποιητικών, εγγράφων και εκθέσεων που βεβαιώνουν 
την εκτέλεση των ελέγχων. 

5. Το προσωπικό που εκτελεί ελέγχους πρέπει να δια¬ 
θέτει τα εχέγγυο αμεροληψίας. Η αμοιβή κάθε υπαλλήλου 
δεν πρέπει να είναι συνάρτηση του αριθμού των δοκιμών ή 
επιθεωρήσεων που πραγματοποιεί, ούτε των αποτελε¬ 
σμάτων των εν λόγω επιθεωρήσεων. 

6. Ο (διακοινωμένος) οργανισμός πρέπει να συνάπτει 
ασφάλιση αστικής ευθύνης, εκτός αν η ευθύνη αυτή καλύ¬ 
πτεται από το Κράτος δυνάμει του εσωτερικού δικαίου ή 
αν το ίδιο το Κράτος ευθύνεται απ’ ευθείας. 

7. Το προσωπικό του (διακοινωμένου) οργανισμού δε¬ 
σμεύεται να τηρεί το επαγγελματικό απόρρητο για κάθε 
πληροφορία που αποκτά κατά την άσκηση των καθηκό¬ 
ντων του (με εξαίρεση έναντι των αρμόδιων διοικητικών 
αρχών του Κράτους), δυνάμει του παρόντος ή οποιοσδή¬ 
ποτε διάταξης εσωτερικού δικαίου με βάση την οποία τί¬ 
θεται σε εφαρμογή. 


ΠΑΡΑΡΤΗΜΑ VI 

(Παράρτημα VI της Οδηγίας 91 /263/ΕΟΚ) 

(Αρθρο 11 παρ.12 της Οδηγίας 93/68/ΕΟΚ) 

ΣΗΜΑΝΣΗ ΤΩΝ ΕΞΟΠΛΙΣΜΩΝ ΟΠΩΣ ΑΝΑΦΕΡΕΤΑΙ ΣΤΟ ΑΡΘΡΟ 11 ΠΑΡΑΓΡΑΦΟΣ 1 


-Η σήμανση συμμόρφωσης κατά ΕΕ αποτελείται από το ακρωνύμιο (αρκτικόλεξο) «ΟΕ» σύμφωνα με την παρακάτω 
γραφική απεικόνιση ακολουθούμενο από τις συμπληρωματικές ενδείξεις που αναφέρονται στο Αρθρο 11, παράγρ. ι; 

Ακρωνύμιο (αρκτικόλεξο) «ΟΕ» Αριθ αναγνώρισης του 

(διακοινωμένου) ορνανισμού 


ϊϋΕίίί 

Μβί»!|Ηίΐ.!;ί 

ίϋΐϋίΐ 


Η Η® 

§ρΙ(§ 

ϋΑ 

Α|! 

Ιίϋ 

ίΐ&ίϊΐίί!ΙΙ§ 

1 


^ν-Ι^'ΓιΤ 

Μ 


Σύμβολο καταλληλότητας 
για σύνδεση με το δημόσιο 
τηλεπικοινωνιακό δίκτυο 


(Για τον τύπο των χαρακτήρων, βλέπε Επίσημη Εφημερίδα τ η ς Ευρωπαϊκής Ενωσης) 


σχεδόν την ίδια κατακόρυφη διάσταση, που δεν μπορεί να είναι μικρότερη από 5 π>γπ. ^ ^ 


ΠΑΡΑΡΤΗΜΑ VII 

(Παράρτημα VII της Οδηγίας 91 /263/ΕΟΚ) 

(Αρθρο 11 παρ. 13 της Οδηγίας 93/68/ΕΟΚ) 

ΣΗΜΑΝΣΗ ΤΩΝ ΕΞΟΠΛΙΣΜΩΝ ΟΠΩΣ ΑΝΑΦΕΡΕΤΑΙ ΣΤΟ ΑΡΘΡΟ 11 ΠΑΡΑΓΡΑΦΟΣ 4 



(Για τον τύπο των χαρακτήρων, βλέπε Επίσημη Εφημερίδα της Ευρωπαϊκής Ενωσης) 


-Τα διάφορα στοιχεία της σήμανσης κατά ΕΕ 
δεν μπορεί να είναι μικρότερη από δητιητι. 


πρέπει να έχουν την ίδια ή σχεδόν την ίδια κατακόρυφη διάσταση, που 


ΠΑΡΑΡΤΗΜΑ VIII 

(Παράρτημα VIII της Οδηγίας 91 /263/ΕΟΚ) 
ΥΠΟΔΕΙΓΜΑ ΤΗΣ ΔΗΛΩΣΗΣ ΠΟΥ ΑΝΑΦΕΡΕΤΑΙ 
ΣΤΟ ΑΡΘΡΟ 3 ΠΑΡΑΓΡΑΦΟΣ 1 


Ο υπογραφόμενος κατασκευαστής / προμηθευτής ('). 

δηλώνω ότι ( 2 ) . . 

δεν προορίζεται για σύνδεση με το δημόσιο τηλεπικοινωνιακό δίκτυο. 

'™°'υ ^οπλισμούμε δημόσιο τηλεπικοινωνιακό δίκτυο στα Κράτη Μέλη της Ευρωπαϊκής Ενωσης συνιστά 

Μ νομοθεσ,α< ; που υλοποιεί την Οδηγία 91/263/ΕΟΚ για την προσέγγιση των νομοθεσιών των 

Κρατών Μελών σχετικά με τους τερματικούς τηλεπικοινωνιακούς εξοπλισμούς. 

ΤΟΠΟΣ, ΗΜΕΡΟΜΗΝΙΑ ΚΑΙ ΥΠΟΓΡΑΦΗ 


ί 1 ) Όνομα και διεύθυνση 
( 2 ) Περιγραφή του εξοπλισμού 

Αρθρο 15 

Η ισχύς του παρόντος Π.Δ. αρχίζει από τη δημοσίευσή του στην Εφημερίδα της Κυβερνήσεως. 

Στον Υπουργό Μεταφορών και Επικοινωνιών αναθέτουμε τη δημοσίευση και εκτέλέση του παρόντος. 

Αθήνα, 10 Νοεμβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΕΥΑΓΓΕΛΟΣ ΒΕΝΙΖΕΛΟΣ 


ΕΘΝΙΚΗΣ ΟΙΚΟΝΟΜΙΑΣ 

ΠΑΝΝΟΣ ΠΑΠΑΝΤΩΝΙΟΥ 




6612 


_ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕίΕΧ 
ΕΑΧ 


Καποδιστρίου 34 
104 32 

22.3211 ΥΡΕΤ6Ρ 
5234312 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινό από 8.00* έως 13.00* 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 

' Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

Για 

το Τεύχος Α’ 

Δρχ. 

20.000 

Δρχ. 

1.000 

β) 

» 

» 

» 

Β 

» 

40.000 


2.000 

Υ) 

» 

» 

» 

Γ' 

» 

10.000 

» 

500 

δ) 

» 

» 

» 

Δ' 

» 

40.000 

» 

2.000 

ε) 

» 

» 

» 

Αναπτυξιακών Πράξεων 

» 

25.000 

» 

1.250 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 


10.000 

» 

500 

θ) 

» 

» 

» 

Αν. Ειδικού Δικαστηρίου 


3.000 

» 

150 

ι) 

» 

» 

» 

Α.Ε&Ε.Π.Ε. 

» 

210.000 

» 

10.500 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







